F1: Max Verstappen jirbaħ il-GP tal-Awstrija I s-sewwieq tal-Formula Wieħed, l-Olandiż Max Verstappen (Red Bull) kompla kabbar il-vantaġġ f'ras il-klassifika meta rebaħ il-Grand Prix tal-Awstrija, fir-Red Bull Ring, f'ħin ta' 1:23:54.543 … biex din kienet it-tielet rebħa konsekuttiva. Fit-tieni pożizzjoni temm il-Finlandiż, Valtteri Bottas (Mercedes) segwit miż-żewġ Britanniċi, Lando Norris (McLaren) u Lewis Hamilton (Mercedes) b'dan tal-aħħar ikompli jiddiżappunta. Dan minħabba li filwaqt li naqas li jitla' fuq il-podju għat-tielet darba dan l-istaġun, issa jinsab distakkat bi 32 punt mil-leader Verstappen. Verstappen, li kellu eluf ta' spettaturi Olandiżi jsegwuh, esprima s-sodisfazzjon tie­għu ta' dan is-suċċess fejn irringrazzja lit-tekniċi tiegħu li grazzi għalihom jinsab fid-direzzjoni l-ġusta. Klassifika ta' fuq: 182 – Verstappen; 150 – Hamilton; 104 – Perez; 101 – Norris.